| Aarhus, 14. marts 2023 |
| --- |
| Kredsløb A/S  Karen Blixens Boulevard 7  8220 Brabrand  CVR: 40844244  kontakt@kredslob.dk  T +45 77 88 10 10  www.kredslob.dk |

**Klar til mere sortering!**

Du sorterer allerede dit affald, men fremover skal vi sortere endnu mere. Politikerne på Christiansborg har besluttet, at vi skal sortere vores affald i 10 typer. Målet er, at mere affald bliver genanvendt, så vi kan få mest muligt ud af det og passe på jordens ressourcer.

I Aarhus Kommune skal vi sortere i 5 rum. Det betyder, at der kommer nye affaldsbeholdere, der hvor du normalt afleverer dit affald. Du kan gøre det nemt for dig selv ved at have 5 beholdere eller pladser til dit affald indenfor.

Når du sorterer affaldet, bliver det nemmere at genanvende det. Og på den måde er du med til at gøre en forskel for miljøet.

Affaldet skal afleveres i de 5 rum:

* Hård plast, blød plast, mad- og drikkekartoner
* Metal og glas
* Papir, pap og tekstilaffald
* Madaffald
* Restaffald

Senere vil du også kunne aflevere farligt affald tæt på, hvor du bor.

Når det genanvendelige affald bliver hentet, bliver det kørt til sorteringsanlæg, hvor det finsorteres. Så kan det genanvendes og indgå i produktion af nye ting.

Det affald, som du står og sorterer i dit køkken, kan altså blive til nye materialer. F.eks. kan plastaffald bruges til at lave havestole eller shampooflasker. Og mad- og drikkekartoner kan bru­ges til at lave papkasser og plastemballage.

Som noget nyt skal du også sortere madaffald. Det bliver lavet til biogas og gødning til landbrugsjorden. Restaffaldet bliver fortsat brugt til at lave strøm og varme.

Vi kan alle sammen gøre en forskel! Der er et kæmpe potentiale til at få genanvendt og genbrugt meget mere, end vi gør i dag. Kredsløb har stort fokus på at få mest muligt ud af affaldet og dermed bevare jordens ressourcer bedst muligt. Rigtig mange ting kan få nyt liv og blive til nye materialer.

Du kan hjælpe til med, at det kommer til at ske ved at sortere dit affald.